****

**Nye DC/DC konvertere til energisektoren**

De nye DC/DC konvertere fra produktprogrammet Quint Power fra Phoenix Contact er særligt egnet til applikationer inden for energisektoren.

Med et bredt indgangsområde konverteres de nominelle indgangsspændinger fra 60 til 72 V og 96 til 110 V til elektrisk isolerede, justérbare 24 V DC udgangsspændinger. I netværk anvendes typisk spændingsniveauer på 60, 110 eller 220 V DC redundante forsyningsspændinger med batteri backup. Enhederne dækker spændinger på 42 til 96 og 67 til 154 V DC uden problemer og anvendes i en-sidede, jordede netværk. Takket være den elektriske isolation mellem indgangs- og udgangsspænding kan uafhængige forsyningssystemer etableres og overvåges forebyggende.

Alle DC/DC konvertere, strømforsyninger og redundansmoduler i Quint Power programmet understøtter power boost, som konstant forsyner 1,25 gange den nominelle effekt. SFB-teknologien (Selective Fuse Breaking) udløser også standard automatsikringer pålideligt ved at forsyne 6 gange den nominelle strøm i 12 millisekunder. En omfattende diagnose fås ved konstant overvågning af indgangs- og udgangsspænding og udgangseffekt. Den forebyggende funktionsovervågning visualiserer kritiske driftstilstande og rapporterer dem til controlleren, inden der opstår fejl.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.